Megareksi

Megareksi er en mental tilstand, eller kroppsbildeforstyrrelse, hvor en person blir sykelig opptatt av å få stor muskelmasse, og bli sterkere. Personen ser på seg selv som for liten, eller tynn, men er gjerne godt over gjennomsnittlig muskulære. Sykdommen kalles også for vigoreksi, omvendt anoreksi eller Adonis-kompleks.

Utøvere innen kroppsbygging synes å være spesielt utsatt. I en undersøkelse fra Idrettsvitenskapelig institutt ved NTNU konkluderes det med at 6,5 % av de mennene som trente på treningssenter hadde tegn på megareksi.ntnu.no: Body builders subject to megarexia (engelsk)

Organisasjonen Forebyggende mot Narkotika, oppgir følgende faktapunkter om megareksi:Forebyggende mot Narkotika: Megareksi – et stort problem (PDF-fil)

 Ekstrem kroppsbygging kalles megareksi eller kroppsbildeforstyrrelse på fagspråket.
 Megareksi rammer først og fremst menn som i utgangspunktet er muskuløse og veltrente.
 Det er spesielt i kroppsbyggermiljøene man finner menn som er sykelig opptatt av å bli store.
 Dårlig selvbilde er ofte en fellesnevner for gutter som lider av megareksi.
 Noen megarektikere bruker anabole steroider og andre medikamenter for raskere å nå sitt mål om en idealkropp.
 Samtaleterapi har vist seg å være den beste formen for behandling av megareksi.

Referanser

Kategori:Spiseforstyrrelser
Kategori:Kulturbundne syndromer